Kalandozás a borvidéken – Nők és a bor | sarospatak.hu
Kalandozás a borvidéken – Nők és a bor
2019. március 21. 11:20
Nők és a bor című előadással folytatódott A Művelődés Háza és Könyvtára havi ismeretterjesztő sorozata – küldte tudósítását Csatlósné Komáromi Katalin.
Dr. Juhász Erika a Debreceni BorOskola elnöke már nem első ízben állt a sárospataki közönség elé, hogy a kulturált borfogyasztáshoz kapcsolódó friss ismereteket ossza meg a jelenlévőkkel. Az este folyamán a Bussay Pincészet, a Gere Pincészet, a Heimann Pincészet, az IKON Pincészet és a Laposa Pincészet egy-egy tételét kóstolták a vendégek. Valamennyi bor esetében női borász szakmai munkáját dicsérte a poharakba került nedű.
A családi birtokok és borászhölgyek megismertetésén túl érdekes játékok színesítették a programot. Az okos telefonok használatára épülő kvízjáték éppúgy szórakoztatta a jelenlévőket, mint a dalfelismerés vagy a női és férfi nem tulajdonságait összehasonlító kérdéssor.